Primire de gală făcută de americani: "A doua viață a Simonei Halep începe la Miami"
Jucătoarea de tenis Simona Halep a plecat, în această, dimineață, la Miami, unde va juca la primul turneu după mai bine de un an şi jumătate.
"A doua viață a Simonei Halep începe la Miami", scrie presa americană
Ea a recunoscut că îi va fi foarte greu să reintre în forma care a consacrat-o, acesta fiind şi motivul pentru care nu şi-a stabilit încă obiectivele pentru următoarea perioadă.
Presa americană jubilează și scrie despre o a doua viață a dublei câștigătoare de turnee de Mare Șlem.
"Acum, Simona este gata să îmbrățișeze din nou tenisul și tenisul este gata să o îmbrățișeze pe ea. Nu a mai jucat de la US Open din 2022, dar poate că-și va relansa cariera la Miami.
James Blake, directorul turneului, i-a oferit un wild card, la fel cum s-a întâmplat cu Emma Răducanu, Venus Williams și Caroline Wozniacki.
Inițial nu se știa dacă Halep a reușit va participa la un turneu atât de solicitant ca Miami Open și dacă nivelul ei fizic actual îi va permite să fie competitivă imediat. Dar apoi a venit anunțul: Halap va juca Miami", scrie Tennis World USA.
"Suntem siguri că Simona nu va renunța niciodată să concureze și să lupte", mai transmis jurnaliștii americani
Simona Halep este însoțită la turneul din Florida de un partener de antrenament, un fizioterapeut şi mama sa.
"Jucătoarele de tenis care domină acum circuitul, Iga Swiatek, Aryna Sabalenka și Coco Gauff, vor trebui să se confrunte cu un mare adversar. Suntem siguri că Simona nu va renunța niciodată să concureze și să lupte.
Halep, mai ales după ce i s-a întâmplat, va încerca să-și recapete aura de învingătoare, încercând să demonstreze, celor care încă o judecă pe nedrept, că este pregătită să câștige meciuri și titluri.
Așa cum a făcut-o întotdeauna: fără scurtături. Revenirea lui Halep va fi ca o variabilă gata să destabilizeze o ecuație și, prin urmare, să le supere pe jucătoarele care domină acum pe circuitul WTA", a mai notat publicația.
Cel mai bun rezultat al Simonei la Miami Open este calificarea în semifinale, în 2015 şi 2019. În 2015 a fost învinsă în penultimul act de americanca Serena Williams, cu 6-2, 4-6, 7-5, iar în 2019 de Karolina Pliskova, cu 7-5, 6-1.
Ultima sa participare la turneul din Florida datează din 2021. În primul tur a fost exceptată, ulterior a învins-o pe sportiva franceză Caroline Garcia cu 3-6, 6-4, 6-0, dar s-a retras înaintea meciului din turul 3 cu letona Anastasija Sevastova.